**תכנות בסיסי באנטרנט**

**תרגיל 2**

משחק טריוויה – אתר אנטרנט

המטרה בשלב זה היא להעביר את המשחק לאתר אינטרנט.

**מבנה האתר**

חלון הדפדפן יחולק לארבע מסגרות: כותרת עליונה, כותרת תחתונה, מסגרת שמאלית שתכיל תפריט ומסגרת מרכזית על שאר השטח.

כותרת עליונה תכיל כותרת גדולה שמתארת את שם המשחק ועוד תמונה ברוח המשחק.

כותרת תחתונה תכיל הצהרת זכויות יוצרים.

המסגרת השמאלית תכיל תפריט עם האפשרויות הבאות:

* אפשרות זו תציג פרטים כלליים על האתר ועל הצוות המפתח. ברירת המחדל של תוכן המסגרת המרכזית יהיה תוכן אפשרות זו.
* אפשרות זו תציג קישורים למשחקים דומים ברשת.
* אפשרות זו תתחיל את המשחק

ניתן להשתמש ב- div ו-/או iframe לחלוקת הדף.

**דף המשחק**

לחיצה על אפשרות המשחק בתפריט השמאלי תגרום להצגת קטגוריות המשחק. כל קטגוריה תוצג במשבצת נפרדת (שם הקטגוריה, תמונה מתאימה, מספר radio buttons לבחירת רמת קושי השאלות בקטגוריה זו, checkbox לבחירת הקטגוריה ). המשתמש יסמן את הקטגוריות שהוא רוצה לקבל עליהן שאלות. לחיצה על SUBMIT תגרום להתחלת המשחק והצגת השאלות בזו אחר זו. בכל שלב תוצג שאלה אחת. המשתמש ייענה את תשובתו וילחץ על SUBMIT. המערכת תציג הודעה לגבי נכונות תשובת המשתמש.

את השאלות יש לבחור בצורה אקראית מתוך המאגר. בנוסף, יש לדאוג שאותה שאלה לא תוצג יותר מפעם אחת.

בכל שלב תהיה אפשרות למשתמש לסיים את המשחק. במקרה זה המערכת תציג למשתמש את הקטגוריות שהוא בחר, מספר השאלות שהוא נשאל בכל קטגוריה, מספר התשובות הנכונות בכל קטגוריה והציון הסופי לכלל השאלות. בנוסף לכל זה פרטי המשתמש יופיעו כחלק מהסיכום.

**פעולות נוספות**

האתר צריך לתמוך בפעולות של הוספת שאלה חדשה למאגר ומחיקת שאלה. ממשו פעולות אלה בכל צורה שתראה לכם. בכל מקרה חובה לשמור את הדרישות מתרגיל 1 ועל ממשק ידידותי למשתמש.

**פרטי המשתמש**

האתר צריך לקלוט מהמשתמש את שמו הפרטי ושם משפחתו. פרטים אלה יוצגו באתר (במקום שתבחרו) לאורך כל המשחק ועד לסיומו. בנוסף, בעת קליטת פרטים אלה, המערכת תאפשר למשתמש לבחור באפשרות של "זכור אותי" ואז בפעמים הבאות שתהיה כניסה למשחק ממחשב זה פרטים אלה יעלו אוטומטית.

**ניהול Sessions**

המערכת תידע להתמודד עם מספר sessions שרצים באתר.

**דרישה:**

* **חובה לשמור על עיצוב עקבי לדפים. למשל דפי שגיאות תמיד ייראו אותו דבר.**
* **יש לגוון בשימוש בעיצובים : inline, embedded, external**
* **לטפל במקרי שגיאה. למשל, המשתמש לא הזין פרטים שלו או לא מלא שדה מסוים.**